Spanish Brass i Carles Dénia pugen a l'escenari del Teatre Romà de Sagunt
19 d’agost 2019

![](/media/qemfzlpd/76-mira-si-hem-corregut-terres.jpg)  
  

Spanish Brass i Carles Dénia pugen a l'escenari del Teatre Romà de Sagunt. Demà, dimarts 20 d'agost, a les 22.30 hores, tindrà lloc l'espectacle musical de folklore valencià _Mira si hem corregut terres…_, inclòs en la programació del festival Sagunt a Escena 2019.

Carles Dénia i Spanish Brass havien recorregut moltes terres abans que els seus camins es creuaren dalt d'un escenari per a gaudir de la música. _Mira si hem corregut terres…_ és un projecte basat en cançons tradicionals del folklore valencià i en temes contemporanis però molt populars de Raimon, Joan Manuel Serrat o La Gossa Sorda, tots ells magníficament arranjats per Ramón Cardo.

El repertori que interpretaran durant l’actuació serà: _Obertura_ de Ramón Cardo; _Al Vent_ de Raimon; _Tio Canya_ de Vicent Torres; _Havanera Tita_, tradicional; _Malaguenya de Barxeta_, tradicional; _Mediterráneo_ de Joan Manuel Serrat; _Cançó de Batre_, tradicional; _Jota Improvisada_, tradicional; _La Polseguera_ de La Gossa Sorda; _Era un jonc emocionat_, de Carles Dénia; _Tu ets la fi on totes fins termenen_ de Carles Dénia.

Estos temes estaran interpretats per Carles Dénia com a cantaor; Carlos Benetó i Juanjo Serna amb la trompeta; Manolo Pérez amb la trompa; Indalecio Bonet amb el trombó; i Sergio Finca amb la tuba.

L'espectacle és apte per a tots els públics, tindrà una durada aproximada d'1 hora i 20 minuts i les entrades oscil·len entre els 10 € i 14 €. Les entrades es poden comprar per internet a través del següent enllaç: [https://www.entradas.com/entradas-jhonetsu-passion-yamato-sagunt.html?affiliate=EES&doc=artistPages%2Ftickets&fun=artist&action=tickets&key=2498132%2412054129&jumpIn=yTix&kuid=505179&from=erdetaila](https://www.entradas.com/entradas-jhonetsu-passion-yamato-sagunt.html?affiliate=EES&doc=artistPages/tickets&fun=artist&action=tickets&key=2498132%2412054129&jumpIn=yTix&kuid=505179&from=erdetaila)

*   [](http://www.facebook.com/sharer.php?u=https://aytosagunto.es/va/actualitat/spanish-brass-i-carles-denia-pugen-a-l-escenari-del-teatre-roma-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/spanish-brass-i-carles-denia-pugen-a-l-escenari-del-teatre-roma-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/spanish-brass-i-carles-denia-pugen-a-l-escenari-del-teatre-roma-de-sagunt/ "Linked In")
*   [](mailto:?body=https://aytosagunto.es/va/actualitat/spanish-brass-i-carles-denia-pugen-a-l-escenari-del-teatre-roma-de-sagunt/)